**Príloha č. 3 - Návrh zmluvných podmienok:**

**Rámcová dohoda č. xxx/2021**

**o poskytovaní deratizačných služieb**

**uzatvorená podľa § 269, ods. 2 a nasl. Obchodného zákonníka č. 513/1991 Zb.**

**Zmluvné strany**

**Poskytovateľ:** (vyplní identifikačné údaje, kontaktnú emailovú adresu a telefónne číslo)

Sídlo:

IČO:

DIČ:

IČ DPH:

Zastúpený:

Kontaktná osoba:

Bankové spojenie:

IBAN:

Kontaktná emailová adresa a telefónne číslo:

(ďalej ako „Poskytovateľ“

 (ďalej len ako „Poskytovateľ“)

a

**Objednávateľ:**

**Dopravný podnik mesta Žiliny s.r.o.**

sídlo: Kvačalova 2, 01140 Žilina

IČO: 36 007 099

DIČ: 2020447583

IČ DPH: SK2020447583

Zastúpený: Ing. Ján Barienčík, PhD, konateľ

Kontaktná osoba: Mgr. Monika Svrčková

Bankové spojenie: Slovenská sporiteľňa, a.s.

IBAN: SK1909000000005035044524

Kontaktná emailová adresa a telefónne číslo: dpmz@dpmz.sk, tel. 041/5660148

(ďalej len ako „Objednávateľ“)

(Poskytovateľ a Objednávateľ ďalej aj ako „Zmluvné strany“ alebo jednotlivo „Zmluvná strana“)

**Článok 1**

**Úvodné ustanovenia**

* 1. Táto Zmluva o poskytovaní služieb (ďalej aj ako „zmluva“) sa uzatvára ako výsledok verejného obstarávania realizovaného postupom zákazky s nízkou hodnotou (civilná) prostredníctvom Výzvy na predkladanie cenových ponúk, ktorú vyhlásil na svojom webovom sídle Objednávateľ ako obstarávateľ podľa § 9 ods. 1 písm. a) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „zákon o verejnom obstarávaní“), ktorý vykonáva vybrané činnosti ustanovené v § 9 ods. 6 a 7 cit. zákona. Obstarávaný predmet zákazky je financovaný z vlastných finančných prostriedkov obstarávateľa, t.j. Objednávateľa. Vzhľadom na výšku predpokladanej hodnoty predmetu zákazky, toto obstarávanie nie je nadlimitnou zákazkou v zmysle zákona o verejnom obstarávaní (v nadväznosti na aktuálny finančný limit pre nadlimitnú zákazku platný pre obstarávateľa). Obstarávateľ realizoval predmetné obstarávanie v zmysle interných predpisov postupom zákazky s nízkou hodnotou pre služby opatrení na predchádzanie vzniku a šírenia prenosných ochorení s názvom **Deratizačné služby.**
	2. Zmluvné strany sa zaväzujú zaistiť všetkými možnými prostriedkami, aby nedochádzalo ku korupčným konaniam v rámci obchodných vzťahov. Zmluvné strany prehlasujú, že zastávajú prístup nulovej tolerancie ku korupcii na všetkých úrovniach a  vyžadujú od svojich vlastných zamestnancov a zmluvných partnerov konanie v súlade s protikorupčnými zákonmi.

**Článok 2**

**Predmet zmluvy**

1. Predmetom plnenia tejto zmluvy, je poskytnutie služieb na predchádzanie vzniku a šírenia prenosných ochorení (ďalej ako „deratizačné služby“) v objektoch objednávateľa - Dopravného podniku mesta Žiliny s.r.o. Vymedzenie  špecifikácie predmetu zmluvy – predpokladanej poskytovanej služby deratizácie, ako aj predpokladané objekty a výmery na predpokladaný výkon služieb, boli uvedené v súťažných podkladoch, predložených Objednávateľom ako podklad pre spracovanie cenovej ponuky do súťaže o uzavretie tejto zmluvy. Miesta objektov na výkon služby, ako aj výmery miest, sú predpokladané a sú uvedené Tabuľke č 1, ktorá je prílohou tejto zmluvy. Objednávateľ si vyhradzuje právo, že skutočne ošetrená plocha sa môže líšiť od predpokladanej.
2. Poskytované deratizačné služby budú vykonávané v súlade s Opatreniami Regionálneho úradu verejného zdravotníctva SR a v súlade s platnou legislatívou SR a EÚ so zreteľom na platné VZN mesta Žiliny a budú poskytované odborne spôsobilými osobami na túto činnosť pri rešpektovaní vyhlášok a nariadení a v súlade s:
* Platnou STN 466019,
* Zákonom č. 355/2007 Z. z. o ochrane, podpore a rozvoji verejného zdravia a
o zmene a doplnení niektorých zákonov,
* Nariadením vlády č. 355/2006 Z.z. o ochrane zamestnancov pred rizikami súvisiacimi
s expozíciou chemickým faktorom pri práci,
* ďalšími súvisiacimi predpismi.
1. Služby sú zahrnuté v nasledovných požadovaných úkonoch:
	1. **Povinná deratizácia** v objektoch:

- vykonanie pravidelnej regulácie živočíšnych škodcov, hlodavcov (napr. potkan hnedý, potkan tmavý/krysa, myš domová, hraboš poľný, hryzec vodný..)
v jarných mesiacoch (marec-máj) a jesenných mesiacoch (september-november) formou deratizácie na predpokladaných miestach, určených v elektronickej požiadavke/objednávke objednávateľom a prípravkami, určenými a schválenými na tento účel.

1. V prípade, že poskytovateľ pri realizácii deratizačnej služby zistí ohniská aj iných škodlivých a obťažujúcich organizmov, než sú uvedené v ods. č. 4, má záväzok upovedomiť o tom zodpovednú osobu objednávateľa a po vzájomnom odsúhlasení s Objednávateľom vykoná zásah (hubenie), o ktorom vyhotoví záznam v *Protokole o vykonaní požadovanej služby a v Zázname z vykonania práce (viac v článku 5 tejto zmluvy)*, ktorý bude podkladom k fakturácii.
2. Predmetom tejto zmluvy je aj záväzok Poskytovateľa, že účinnosť výkonu služieb deratizácie v objektoch objednávateľa, uvedených v ods. 3. tohto článku, bude dôkladne kontrolovať, a to do 14 dní od vykonania každej regulácie a každé miesto v objekte objednávateľa, ktoré bolo miestom úkonu pri poskytovaní služby, vyčistiť a vydenzifikovať.
3. Predmetom tejto zmluvy je aj záväzok Poskytovateľa, že všetok nebezpečný odpad, ktorý použije pri úkonoch deratizačných služieb podľa tohto článku (použité nástrahy, staré nástrahy, obaly z chemických prípravkov, vedľajšie produkty), a ktorý vznikne pri poskytovaných službách (uhynuté jedince škodcov), zlikviduje ako **nebezpečný odpad** podľa platnej legislatívy SR a EÚ v oblasti nakladania so živočíšnym odpadom s ohľadom na prevenciu vzniku a šíreniu prenosných ochorení podľa zákona č. 79/2015 Z.z. o odpadoch a súvisiacou Vyhláškou č. 365/2015 Z.z. Odvoz a likvidáciu nebezpečného odpadu.
4. Poskytovateľ podpisom tejto zmluvy deklaruje, že pre účely poskytnutia požadovaných služieb je držiteľom všetkých potrebných osvedčení o odbornej spôsobilosti pre prácu s prípravkami na reguláciu živočíšnych škodcov a likvidáciu vykoná na základe platnej registrácie na túto činnosť.
5. Služby, spojené so splnením predmetu zmluvy, bude Poskytovateľ zabezpečovať vlastnými technickými prostriedkami, vo vlastnom mene a na vlastnú zodpovednosť. Pri vykonávaní služieb bude Poskytovateľ postupovať samostatne s prihliadnutím na odborné pokyny a inštrukcie zo strany kontaktnej osoby Objednávateľa.
6. Subdodávatelia nie sú účastníkmi tohto záväzkového vzťahu a z tejto zmluvy im nevznikajú žiadne práva a povinnosti. Za poskytnutie predmetu zmluvy podľa tejto dohody v celom rozsahu zodpovedá Poskytovateľ.

**Článok 4**

**Miesto plnenia zmluvy**

1. Predpokladané objekty, miesta v objektoch a ich výmery pre poskytovanie služieb podľa zmluvy sú uvedené v Tabuľke č. 1 a budú presne špecifikované v jednotlivých elektronických objednávkach objednávateľa počas platnosti zmluvy.

**Článok 5**

**Objednávanie a preberanie služieb**

1. Jednotlivé služby, s konkrétnym určením miest v objekte, si Objednávateľ objedná u Poskytovateľa samostatnou elektronickou objednávkou.
2. Elektronická objednávka bude okrem identifikačných údajov Objednávateľa a Poskytovateľa obsahovať najmä:
3. Názov požadovaných služieb deratizácie s údajmi o výmere v m2 a s označením objektov, resp. miesta plnenia,
4. Termín poskytovanej služby,
5. Cenu objednávanej služby ako násobok jednotkovej ceny za 1m2.
6. Obstarávateľ odporúča Poskytovateľovi vykonať obhliadku priestorov, na základe ktorej sa Poskytovateľ požadovanej služby dôkladne oboznámi s objektmi Objednávateľa, v ktorých bude služba poskytovaná. Výmery a miesta v objekte Objednávateľa, uvedené v Tabuľke č. 1, sú predpokladané a Poskytovateľ sa nemôže domáhať uskutočnenia služieb v uvedenom rozsahu. Objednávateľ si vyhradzuje právo meniť objekty a výmery plôch na základe skutočných potrieb a vyhradzuje si právo upraviť a zmeniť rozsah objednaných čiastkových služieb podľa jeho potrieb, najmä v prípade vzniku mimoriadnych udalostí.
7. Po oboznámení sa s miestom na poskytnutie služby regulácie Poskytovateľ vypracuje dokument *„Predbežný časový harmonogram výkonu deratizačných služieb“*, tzv. deratizačný plán, v ktorom:
8. popíše miesto (podľa Prílohy č. 1), kde budú služby regulácie vykonané,
9. navrhne spôsob a druh nástrah vo formách od jedovatých granúl, voskových blokov až po odchytové pasce, ktoré budú ukladané do PVC vaničiek alebo jedových staníc, a to tak, aby výsledný efekt bol čo najvyšší. Nástrahy musia spĺňať predpisy o chemických látkach a toxických látkach a zmesí,
10. dokument s rozpisom požadovaných služieb v objekte, s návrhom  použitých návnad a prípravkov a spôsob realizácie požadovaných služieb sa bude volať „Predbežný časový harmonogram výkonu služieb regulácie“, ktorý Poskytovateľ priloží k cenovej ponuke. V tomto dokumente budú navrhnuté aj predbežné termíny výkonu požadovanej služby deratizácie (bod 4). Dokument sa bude týkať výhradne služieb povinnej deratizácie.
11. poskytovateľ na deratizáciu bude používať iba prípravky, ktoré sú uvedené a schválené v Centre pre chemické látky a prípravky a ktoré sú schválené Ministerstvom zdravotníctva SR a v čase ich použitia sú riadne schválené pre biocídne použitie, čo bude deklarované kartami bezpečnostných údajov k predmetnému harmonogramu.
12. Termín, určený v objednávke, je pre Poskytovateľa záväzným a jeho nedodržaním sa dostáva do omeškania s výnimkou, ak bolo omeškanie preukázateľne spôsobené zásahom vyššej moci (vis major) alebo zmenou podľa pokynov Objednávateľa, a to najmä z dôvodu mimoriadnych udalostí.
13. Komunikácia medzi Poskytovateľom a Objednávateľom bude prebiehať prostredníctvom
e-mailových adries a telefónnych čísel.

Za Objednávateľa je pri výkone služby regulácie - deratizácie kontaktnou osobou Mgr. Monika Svrčková, monika.svrckova@dpmz.sk, 041/5660138,+421918892687.

Kontaktnou osobou Poskytovateľa je : doplní uchádzač meno, priezvisko, e-mail, t.č., MT.

1. Ak výsledok poskytnutej služby podľa článku 2, nebude v súlade
s platnou zmluvou, Poskytovateľ vykoná opakovanú službu regulácie v potrebnom rozsahu bezplatne. Ak hlodavce budú spotrebovávať nástrahu aj po 48 hodinách od jej prvého založenia, je Poskytovateľ povinný pokračovať v kontrole a doplňovaní nástrah a v bezpečnej likvidácii uhynutých živočíchov - hlodavcov.
2. Zmluvné strany sa dohodli, že po každom jednotlivom poskytnutí služby bude Objednávateľovi Poskytovateľom odovzdaný *Protokol o vykonaní požadovanej služby a Záznam z vykonania práce*. Objednávateľom potvrdený *„Protokol“* a „*Záznam*“ bude podkladom pre vystavenie faktúry. „*Protokol*“ a „*Záznam*“ bude obsahovať povinné údaje definované v článku 5 tejto zmluvy. Tento „Protokol“ a „*Záznam“* bude povinnou súčasťou vystavenej faktúry Poskytovateľom.
3. Za ukončenie poskytovanej služby na základe elektronickej objednávky bude považovaný deň, kedy bude podpísaný *Protokol o vykonaní požadovanej služby* a *Záznam z vykonania práce* obidvoma zmluvnými stranami.

**Článok 6**

**Práva a povinnosti zmluvných strán**

1. Objednávateľ je povinný sprístupniť Poskytovateľovi svoje priestory pre zrealizovanie služby regulácie tak, aby v nich mohol začať práce v súlade s touto zmluvou. Pred začatím poskytovania služby regulácie v jednotlivých objektoch, Objednávateľ zabezpečí sprevádzanie zodpovedným pracovníkom (spravidla kontaktná osoba uvedená v článku č.5, v ods. 6 tejto zmluvy), ktorý vykoná fyzické odovzdanie a prevzatie objektov.
2. Objednávateľ má právo vykonávať kontroly a overovať v každom momente výkon poskytnutých služieb, realizovaných Poskytovateľom.
3. Objednávateľ sa zaväzuje každú jednotlivo dokončenú službu, vykonanú v zmysle tejto zmluvy, prevziať a za službu zaplatiť Poskytovateľovi dohodnutú cenu.
4. Poskytovateľ sa zaväzuje pre povolenie vstupu do objektov objednávateľa minimálne
10 pracovných dní pred vykonaním služby oznámiť e-mailom mená a priezviská pracovníkov poskytovateľa, ktorí vykonajú službu, číslo OP, ŠPZ a typ vozidla, dátum vykonania požadovanej služby.
5. Poskytovateľ sa zaväzuje poskytovať služby regulácie pri dodržaní platných noriem a postupov, všeobecne záväzných hygienických a technických požiadaviek, podľa platných prevádzkových predpisov a bezpečnostných predpisov Objednávateľa. Za Objednávateľa poučí Poskytovateľa bezpečnostný technik Objednávateľa. Poskytovateľ je povinný absolvovať školenie o ochrane pred požiarmi, ktoré vykoná technik ochrany pred požiarmi Objednávateľa pred realizáciou predmetu zmluvy.
6. Poskytovateľ sa zaväzuje používať pri realizácii služby len schválené biocídne prípravky a materiály na hubenie hlodavcov a škodlivých organizmov, registrované v Centre pre chemické látky a prípravky, čo preukáže priložením kariet bezpečnostných údajov
v „Protokole o vykonaní požadovanej služby“.
7. Poskytovateľ má povinnosť bez meškania a písomne informovať Objednávateľa o vzniku akejkoľvek udalosti, ktorá bráni alebo sťažuje realizáciu predmetu tejto zmluvy.
8. Poskytovateľ zabezpečí likvidáciu nebezpečného odpadu (obalov z použitých prípravkov, zostatkové nástrahy, uhynutých škodcov) na vlastné náklady podľa odporúčania výrobcu a
v zmysle platných predpisov.
9. Poskytovateľ sa zaväzuje opakovať kontrolu účinnosti zrealizovaných úkonov služieb regulácie v rámci výkonu služby.
10. Ak počas platnosti zmluvy Poskytovateľ zmení prípravky, je povinný ich oznámiť objednávateľovi do 24.hod pred vykonaním objednaných služieb regulácie.
11. Poskytovateľ je povinný pred uskutočnením služby regulácie poučiť Objednávateľa (jeho kontaktnú osobu) o bezpečnostných predpisoch, týkajúcich sa služby, toxických účinkoch použitých prípravkov a prvej pomoci, v prípade otravy ľudí alebo domácich zvierat. Poskytovateľ sa zaväzuje uskutočniť službu riadne a včas, s dôrazom na ochranu majetku pred jeho poškodením a zničením.
12. Poskytovateľ zodpovedá za bezpečnosť práce pri realizovaní služby, zodpovedá tiež za dodržiavanie všeobecne záväzných predpisov, týkajúcich sa ochrany životného prostredia, hygieny a tiež za ochranu zdravia vlastných zamestnancov.
13. Poskytovateľ je povinný oznámiť Objednávateľovi najneskôr 3 pracovné dni vopred, kedy budú objekty pripravené k odovzdaniu po ukončení služby regulácie. Pri odovzdaní a prevzatí objektov po vykonaných regulačných službách bude o tejto skutočnosti spísaný *Protokol o vykonaní požadovanej služby a Záznam z vykonania práce* a bude podpísaný obidvoma zmluvnými stranami.

**Článok 7**

**Spolupráca zmluvných strán**

1. Za účelom komunikácie Objednávateľa s Poskytovateľom určili zmluvné strany kontaktné údaje svojich zodpovedných zástupcov. V prípade zmeny kontaktných údajov sú zmluvné strany povinné bezodkladne sa o takejto zmene informovať.
2. Účastníci tejto zmluvy sa zaväzujú poskytnúť si všetku potrebnú súčinnosť tak, aby bol predmet tejto zmluvy plnený včas, priebežne, v potrebnom rozsahu a primeranej kvalite.
3. Poskytovateľ bude pri plnení predmetu zmluvy postupovať s odbornou starostlivosťou. Zaväzuje sa dodržiavať všeobecne záväzné predpisy a podmienky tejto zmluvy.
4. Poskytovateľ sa zaväzuje, že bude s Objednávateľom bez zbytočného odkladu rokovať o všetkých otázkach, ktoré by mohli negatívne ovplyvniť proces vykonania služby regulácie a že mu bude oznamovať všetky okolnosti, ktoré by mohli ohroziť dohodnutý termín pre poskytnutie služby v zmysle platnej objednávky.

**Článok 8**

**Cena služby a platobné podmienky**

1. Cena za služby je stanovená dohodou zmluvných strán v súlade so zákonom č. 18/1996 Z.z. o cenách v platnom znení podľa vysúťaženej ceny vo verejnom obstarávaní, pričom cenník je v Prílohe č. 1 - Cenník, ktorá je neoddeliteľnou súčasťou tejto zmluvy. Ceny služieb sú uvedené v € bez DPH. V cene sú zahrnuté všetky náklady Poskytovateľa súvisiace s poskytnutou službou po prepočte na jednotku ošetrovanej plochy a predstavuje pevnú jednotkovú cenu počas platnosti zmluvy, v cene sú zahrnuté všetky náklady, spojené s výkonom služby deratizácie, materiál, práca, likvidácia uhynutých živočíšnych škodcov a nespotrebovaných nástrah a obalov z nich, použitých prípravkov a ich obalov, dopravné náklady, kontrola a monitoring, poistné náklady. Poskytovateľ si nebude uplatňovať žiadne ďalšie náklady voči Objednávateľovi a zmluvná cena je cenou maximálnou a nie je možné ju počas platnosti tejto zmluvy prekročiť.
2. Cena za deratizačné služby, súvisiace s predmetom zmluvy, je stanovená na ........... € (doplní uchádzač) bez DPH za 1m2 ošetrenej plochy. Sadzba DPH bude účtovaná v zmysle platnej legislatívy. Neoddeliteľnou súčasťou faktúry bude Objednávateľom podpísaný *Protokol o vykonaní požadovanej služby a Záznam z vykonania práce*, v ktorom budú povinné údaje v zmysle článku 5, ods. 8:
	1. názov objektu Objednávateľa, kde bola služba regulácie vykonaná,
	2. rozpis poskytnutých služieb s určením ich názvu v zmysle článku 2, ods. 3 tejto zmluvy a vyčíslenie ošetrenej plochy v príslušných jednotkách, názov uhynutých živočíšnych škodcov, názov použitých návnad, ich počet a počet uhynutých živočíšnych škodcov (v ks),
3. Vo faktúre budú uvedené skutočné množstvá ošetrených plôch (údaj ***z Protokolu o vykonaní požadovanej služby a Záznamu z vykonania práce),*** pričom výsledná cena za službu sa stanoví podľa množstva ošetrenej plochy v m2 vynásobením jednotkovou cenou za 1 m2 v € bez DPH.
4. Poskytovateľovi vznikne právo na vystavenie faktúry dňom riadneho a včasného dodania a ukončenia služby podľa tejto zmluvy (článok 5, ods. 9). Právo na vystavenie faktúry vzniká Poskytovateľovi až po ukončení každej objednanej služby**.**
5. Objednávateľ uhradí poskytnutú službu Poskytovateľovi formou bezhotovostného platobného styku na účet Poskytovateľa, č. účtu xxxxxxxxxxxxx vedený v xxxxxxxxxx.(vloží uchádzač)
6. Splatnosť faktúry je 14 dní odo dňa jej doručenia Objednávateľovi. Faktúry budú Objednávateľovi doručené v listinnej forme. Faktúra sa považuje za uhradenú dňom pripísania vyfakturovanej čiastky na účet Poskytovateľa.
7. Poskytovateľom predložená faktúra musí obsahovať náležitosti v zmysle zákona č. 222/2004 Z.z. o dani z pridanej hodnoty v znení neskorších predpisov. Faktúra musí obsahovať tiež číslo tejto zmluvy (z evidencie zmlúv u Objednávateľa). V prípade, že faktúra nebude obsahovať všetky náležitosti daňového dokladu alebo nebude obsahovať potrebné prílohy alebo tieto prílohy budú obsahovať nesprávne údaje alebo nebude obsahovať číslo tejto zmluvy, Objednávateľ má právo reklamovať faktúru Poskytovateľovi, v prípade, že faktúra bude obsahovať nedostatky. Poskytovateľ bude vo veci reklamácie faktúry postupovať v zmysle platnej legislatívy, pričom nová lehota splatnosti opravenej alebo novej vystavenej faktúry začne plynúť dňom doručenia opravenej faktúry Poskytovateľovi.
8. Objednávateľ je platiteľom dane z pridanej hodnoty (DPH). Poskytovateľ je/nie je (nehodiace sa odstráni uchádzač ) platiteľom dane z pridanej hodnoty (DPH).

**Článok 9**

**Trvanie zmluvy**

1. Táto zmluva sa uzatvára na dobu určitú, a to na obdobie 48 mesiacov od podpisu zmluvy.
2. Platnosť tejto zmluvy je pred uplynutím doby určitej možné ukončiť nasledovnými spôsobmi:
3. Písomnou dohodou zmluvných strán
4. Písomným odstúpením od zmluvy
5. Písomnou výpoveďou Objednávateľa aj bez uvedenia dôvodu s výpovednou lehotou 1 mesiac, ktorá začína plynúť prvým dňom nasledujúceho mesiaca po doručení výpovede druhej zmluvnej strane.
6. Od tejto zmluvy môže odstúpiť každá zmluvná strana, najmä z týchto dôvodov:

 3.1 Poskytovateľ môže odstúpiť od tejto zmluvy ak:

1. Objednávateľ neplní svoje záväzky ani napriek upozorneniu Poskytovateľa, v ktorom mu Poskytovateľ stanoví primeranú lehotu na splnenie svojich záväzkov, minimálne však 5 dní odo dňa doručenia upozornenia,
2. Je opakovane v omeškaní, a tým znemožňuje alebo výrazne ohrozuje splnenie záväzkov Poskytovateľa,
3. Objednávateľ je v omeškaní s úhradou faktúry dlhšie ako 30 dní

 3.2 Objednávateľ môže odstúpiť od tejto zmluvy, ak:

1. Poskytovateľ neplní svoje záväzky ani napriek upozorneniu Objednávateľa, v ktorom mu Objednávateľ stanoví primeranú lehotu na splnenie svojich záväzkov, minimálne však 5 dní odo dňa doručenia upozornenia,
2. Poskytovateľ je opakované v omeškaní alebo aj po upozornení Objednávateľa porušuje povinnosti, ktoré mu vyplývajú z tejto zmluvy,
3. Poskytovateľ dodá službu, ktorá nezodpovedá dohodnutej službe podľa čl. 2,
4. Poskytovateľ vstúpi do likvidácie,
5. Ak bude dodatočne zistené, že Poskytovateľ poskytol Objednávateľovi v rámci návrhu v obchodnej verejnej súťaži nepravdivé alebo skreslené informácie, ktoré by inak viedli k jeho vylúčeniu alebo by mali za následok iné poradie vyhodnotených výsledkov obchodnej verejnej súťaže.
6. Odstúpenie od zmluvy vyššie uvedeným spôsobom je účinné okamihom doručenia písomného odstúpenia od zmluvy druhej zmluvnej strane. V dôsledku odstúpenia od tejto zmluvy nedôjde k zániku nárokov Objednávateľa na náhradu za spôsobenú škodu, nárokov zo zmluvných pokút, ani iných ustanovení, ktoré majú trvať aj po ukončení zmluvy.
7. Plnenie predmetu zmluvy musí byť realizované len s platným poverením. Poskytovateľ je bezodkladne povinný informovať Objednávateľa o strate poverenia.

**Článok 10**

**Zodpovednosť za kvalitu poskytovaných služieb**

1. Poskytovateľ potvrdzuje, že sa v plnom rozsahu oboznámil s rozsahom služby, že sú mu známe technické, kvalitatívne a iné podmienky, potrebné k realizácii služby a že disponuje takými kapacitami a odbornými znalosťami, ktoré sú k vykonávaniu služby potrebné.
2. Poskytovateľ sa zaväzuje poskytovať služby podľa tejto zmluvy s odbornou starostlivosťou
s vyvinutím maximálneho úsilia na dosiahnutie účelu tejto zmluvy a zároveň prehlasuje, že disponuje potrebnými prostriedkami na riadne plnenie svojich záväzkov z tejto zmluvy.
3. Každá zmluvná strana zodpovedá druhej zmluvnej strane za škody, ktoré tejto preukázateľne spôsobil jej zamestnanec alebo tretia osoba, ktorá konala na základe jej poverenia.
4. Reklamáciu na kvalitu a rozsah vykonanej služby Objednávateľ bezodkladne oznámi poskytovateľovi písomnou formou. V prípade odôvodnenej reklamácie má Objednávateľ právo na okamžité odstránenie závad.
5. Poskytovateľ sa zaväzuje, že v termíne do 2 pracovných dní odo dňa prijatia písomnej reklamácie poskytne stanovisko k predmetu reklamácie a odstráni závady na vykonanom predmete zmluvy bezodplatne, bez zbytočného odkladu, po uplatnení oprávnenej reklamácie Objednávateľom, v termíne najneskôr do 2 pracovných dní od doručenia reklamácie.

**Článok 11**

**Sankcie**

1. Pre prípad nedodržania podmienok dodania služby podľa tejto zmluvy môžu zmluvné strany uplatniť nasledovné sankcie:
2. za omeškanie Objednávateľa so zaplatením zmluvnej ceny úrok z omeškania vo výške 0,02% z nezaplatenej ceny za každý deň omeškania,
3. ak poskytovateľ nezačne vykonávať službu v termíne podľa tejto zmluvy (článok 5, ods. 5), je povinný zaplatiť zmluvnú pokutu vo výške 0,05% z ceny za službu za každý deň omeškania až do vykonania služby podľa zmluvných podmienok,
4. v prípade porušenia povinností vyplývajúcich z tejto zmluvy zo strany Poskytovateľa, je Poskytovateľ povinný zaplatiť Objednávateľovi zmluvnú pokutu vo výške 0,05% z celkovej obstarávacej ceny predmetu zákazky za každý aj začatý deň porušenia jednotlivej povinnosti.

**Článok 12**

**Záverečné ustanovenia**

1. Táto zmluva nadobúda platnosť dňom podpisu oboma zmluvnými stranami a účinnosť nasledujúci deň po dni zverejnenia v zmysle § 47a Občianskeho zákonníka.
2. Zmluvné strany berú na vedomie, že zverejnenie tejto zmluvy a príloh je v súlade a v rozsahu zákona č. 211/2000 Z. z. o slobodnom prístupe k informáciám v znení neskorších predpisov nie je porušením alebo ohrozením obchodného tajomstva.
3. Právne vzťahy vyplývajúce z tejto Zmluvy, ktoré nie sú výslovne upravené, sa riadia právnymi predpismi Slovenskej republiky.
4. V prípade, že niektoré ustanovenia tejto zmluvy sa stanú úplne alebo čiastočne neplatnými, zostane účinnosť ostatných ustanovení ako celku nedotknutá. Zmluvné strany sa však zaväzujú, že neplatné ustanovenia nahradia novými úpravami, ktoré najvhodnejšie vystihujú zamýšľaný účel neplatných ustanovení.
5. Všetky oznámenia, výzvy a iná korešpondencia podľa tejto zmluvy budú medzi zmluvnými stranami doručované osobne, elektronicky alebo listami doručenými doporučenou poštou na adresy uvedené v úvode zmluvy. Všetky úkony urobené písomne sú považované za doručené okamihom ich prevzatia druhou zmluvnou stranou. Písomnosť doručovaná poštou sa bude považovať za doručenú aj vtedy, ak nebude prevzatá druhou zmluvnou stranou, ktorej bola adresovaná, a to dňom, kedy bola uložená na pošte po neúspešnom pokuse pošty o doručenie písomnosti určenej zmluvnej strane ako adresátovi. Odosielateľ akejkoľvek písomnej správy môže požadovať písomné potvrdenie príjemcu.
6. Zmluvné strany obsahu zmluvy porozumeli súhlasia s ňou, na znak čoho ju podpisujú.
7. Zmluvné strany vyhlasujú, že zmluvu uzatvorili slobodne, vážne, zrozumiteľne, nie v tiesni, ani za nápadne nevýhodných podmienok.
8. Zmeny a dodatky k tejto zmluve sú platné len v písomnom vyhotovení so súhlasom zmluvných strán.
9. Zmluva sa vyhotovuje v troch obsahovo zhodných rovnopisoch s platnosťou originálu, z ktorých Objednávateľ preberá dve vyhotovenia a Poskytovateľ preberá jedno vyhotovenie.

**Prílohy:**

* Tabuľka č. 1 – Predpokladané objekty a predpokladané výmery pre poskytovanie služby
* Predbežný časový harmonogram výkonu deratizačných služieb

V ......... dňa ......................2021 V Žiline dňa ........................ 2021

Poskytovateľ: Objednávateľ:

....................................... .........................................................

 **Ing. Ján Barienčík, PhD.**

 **konateľ**